AIŠKINAMASIS RAŠTAS

Dėl žemės sklypo pirkimo Molėtų rajono savivaldybės nuosavybėn

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pirkti neskelbiamų derybų būdu iš privataus asmens žemės sklypą, esantį Molėtų mieste, Vasario 16-osios g. 16D (toliau – žemės sklypas), Molėtų rajono savivaldybės nuosavybėn savivaldybės savarankiškajai funkcijai – teritorijų planavimo, savivaldybės bendrojo plano ar savivaldybės dalių bendrųjų planų ir detaliųjų planų sprendinių įgyvendinimui ir pavesti Molėtų rajono savivaldybės administracijos (toliau – Administracijos) direktoriui organizuoti žemės sklypo pirkimą.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Jeigu Savivaldybės taryba pritars sprendimo projektui, Administracijos direktorius organizuos žemės sklypo pirkimo procedūrų vykdymą.

Nupirkusi žemės sklypą Savivaldybė turės galimybę detaliojo plano keitimu pakeisti šio žemės sklypo naudojimo būdą iš „vienbučių ir dvibučių gyvenamųjų pastatų teritorijos“ į „bendrojo naudojimo (miestų, miestelių ir kaimų ar savivaldybių bendrojo naudojimo) teritorijos“ ir suformuoti Skulptūrų parko teritoriją, atitinkančią visuomenės poreikius.

4. Lėšų poreikis ir jų šaltiniai:

Savivaldybės biudžeto lėšų poreikis paaiškės atlikus turto vertinimą ir derybų metu.

5. Kiti sprendimui priimti reikalingi pagrindimai, skaičiavimai ar paaiškinimai.

R. V. 2023 m. spalio 19 d. raštu „Pasiūlymas dėl žemės sklypo Nr. 6252/0003:199 Vasario 16-osios g. 16D Molėtų mieste pirkimo“ kreipėsi į Molėtų rajono savivaldybės administraciją su pasiūlymu pirkti žemės sklypą. Rašte nurodė, kad žemės sklypas ribojasi su Skulptūrų parku. Taip pat pažymi, kad Skulptūrų parke vykstančių renginių metu šiame žemės sklype statomos palapinės, renginių vedėjų automobiliai, vaikšto ir iškylauja renginių dalyviai. Po renginių paliekamos šiukšlės, kurias turi tvarkyti žemės sklypo savininkas. Dėl išsakytų argumentų teigiama, kad žemės sklypas tenkina daugiau Molėtų rajono savivaldybės viešuosius interesus, negu savininko.

Molėtų rajono savivaldybės administracijos direktorius 2023 m. lapkričio -- d. įsakymu Nr. B6- -- „Dėl žemės sklypo pirkimo molėtų rajono savivaldybės nuosavybėn ekonominio ir socialinio pagrindimo tvirtinimo“, patvirtino žemės sklypo pirkimo Molėtų rajono savivaldybės nuosavybėn ekonominį ir socialinį pagrindimą.